**รายงานการประชุมสภาองค์การบริหารส่วนตำบลขามสะแกแสง**

# สมัยวิสามัญ สมัยที่ ๒ประจำปี พ.ศ. ๒๕๕๘

**ครั้งที่ ๑**

**วันที่ ๑๙ เดือน ตุลาคม พ.ศ. ๒๕๕๘เวลา ๐๙.๓๐ น.**

**ณ อาคารศูนย์พัฒนาคุณภาพชีวิตและส่งเสริมอาชีพผู้สูงอายุองค์การบริหารส่วนตำบลขามสะแกแสง**

**------------------------------**

**1. ผู้มาประชุม 29 คน 2. ผู้ขาดประชุม - คน 3. ผู้ลาประชุม 1 คน**

**4. ผู้เข้าร่วมประชุม 10คน 5. ผู้เข้าร่วมรับฟังการประชุม - คน**

**1. ผู้มาประชุม**

 1. นายปั่น ฝ่ายกลาง ประธานสภา

 2. นายสมหมาย เวสันเทียะ รองประธานสภา

 3. นางสาวพรพนารัช พงศ์เกสรินทร์ เลขานุการสภา

 4. นายนาค พลัดกลาง สมาชิกสภา อบต. หมู่ที่ 1

 5. นายช้อย หันสันเทียะ สมาชิกสภา อบต. หมู่ที่ 1

 6. นางจวง ฝ่ายกลาง สมาชิกสภา อบต. หมู่ที่ 2

 7. นายสงบ เปลื้องกลาง สมาชิกสภา อบต. หมู่ที่ 3

 8. นายสมชาติ เกิดกลาง สมาชิกสภา อบต. หมู่ที่ 3

 9. นายพิมพ์ ดวงกลาง สมาชิกสภา อบต. หมู่ที่ 4

 10.นางละเอียด ขอนบกลาง สมาชิกสภา อบต. หมู่ที่ 5

 11. นายสว่าง กลีบกลาง สมาชิกสภา อบต. หมู่ที่ 5

 12. นายฮิน จงย่อกลาง สมาชิกสภา อบต. หมู่ที่ 6

 13. นายเฉลิม หวังหมู่กลาง สมาชิกสภา อบต. หมู่ที่ 6

 14. นายแย้ม ชอบมะลัง สมาชิกสภา อบต. หมู่ที่ 7

 15. นายประเทือง แจ้งโรจน์ สมาชิกสภา อบต. หมู่ที่ 7

 16. นายถนอมศักดิ์ สมานมิตร สมาชิกสภา อบต. หมู่ที่ 8

 17. นายมานพ แสพลกรัง สมาชิกสภา อบต. หมู่ที่ 8

 18. นายหม่าว อ่ำกลาง สมาชิกสภา อบต. หมู่ที่ 9

 19. นายสมบูรณ์ มุ่งเขตกลาง สมาชิกสภา อบต. หมู่ที่ 9

 20. นางเสงี่ยม หวังกลุ่มกลาง สมาชิกสภา อบต. หมู่ที่ 10

 21. นางหวอง หวังกลุ่มกลาง สมาชิกสภา อบต. หมู่ที่ 10

 22. นายอนันต์ กึ่งกลาง สมาชิกสภา อบต. หมู่ที่ 11

 23. นายมานะ เอกกลาง สมาชิกสภา อบต. หมู่ที่ 11

 24. นางฉลวย หวังฟังกลาง สมาชิกสภา อบต. หมู่ที่ 12

 25. นางพนอ กองเงินกลาง สมาชิกสภา อบต. หมู่ที่ 12

 26. นายสำอาง มุ่งเมืองกลาง สมาชิกสภา อบต. หมู่ที่ 13

 ๒7. นายแขนง มุ่งแฝงกลาง สมาชิกสภา อบต. หมู่ที่ 13

 28. นายสังคม โทนหงส์ษา สมาชิกสภา อบต. หมู่ที่ 14

 29. นางรุ่งนภา จังหวัดกลาง สมาชิกสภา อบต. หมู่ที่ 14

 30.นายภัย เพียงขุนทด สมาชิกสภา อบต. หมู่ที่ 15

**2. ผู้ขาดประชุม**

 - ไม่มี -

**3. ผู้ลาประชุม**

 1. นายวิวัฒน์ มุ่งร่มกลาง ตำแหน่ง สมาชิกสภา อบต. หมู่ที่ 15

**4. ผู้เข้าร่วมประชุม**

 1. นางดอกไม้ พากลาง ตำแหน่ง นายก อบต.ขามสะแกแสง

 2. นายตุลชัย ดังกลาง ตำแหน่ง รองนายก อบต.ขามสะแกแสง

 3. นายกฤษฎิ์ ใจทน ตำแหน่ง รองนายก อบต.ขามสะแกแสง

 4. นางศิริลักษณ์ เหล็กคงสันเทียะ ตำแหน่ง เลขานุการนายก อบต.

 5. นางสาวขวัญจิต นิฤมล ตำแหน่ง ผู้อำนวยการกองคลัง

 6. นางสาววิไลวรรณ เหล็กคงสันเทียะ ตำแหน่ง รองปลัด อบต.

 7. นายชานนท์ กกสันเทียะ ตำแหน่ง หัวหน้าสำนักงานปลัด อบต.

 8. นายปัณณทัต นอขุนทด ตำแหน่ง หัวหน้าส่วนโยธา

 9. นางวรพร อาชาไนย ตำแหน่ง เจ้าหน้าที่วิเคราะห์นโยบายและแผน

 10.นางสาวกลิ่นราตรี น้อยลา ตำแหน่ง ผู้ช่วยเจ้าหน้าที่ธุรการ

**5. ผู้เข้าร่วมรับฟังการประชุม - คน**

- ไม่มี -

**เริ่มประชุมเวลา ๐๙.๓๐ น.**เมื่อสมาชิกสภาฯมาครบองค์ประชุมแล้วเลขานุการสภากล่าวเชิญประธานสภาฯจุดเทียนธูปบูชาพระรัตนตรัยเสร็จแล้วประธานสภาฯดำเนินการประชุมตามระเบียบวาระต่อไป

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

 - ในระเบียบวาระนี้มีเรื่องที่จะแจ้งให้ที่ประชุมทราบดังนี้

 ๑. ขอขอบคุณท่านนายก คณะผู้บริหาร สมาชิกสภา พนักงานส่วนตำบลและเจ้าหน้าที่ขององค์การบริหารส่วนตำบลขามสะแกแสงทุกท่านร่วมประชุมครั้งนี้โดยพร้อมเพรียงกัน

**ที่ประชุม**- รับทราบ

 /ระเบียบวาระที่ ๒...

**ระเบียบวาระที่ ๒ เรื่องการรับรองรายงานการประชุมสภาองค์การบริหารส่วนตำบล สมัยสามัญ สมัยที่ ๓ประจำปี พ.ศ.2558 ครั้งที่๒ เมื่อวันที่ ๒๘ตุลาคม พ.ศ.2558**

 สำหรับรายงานการประชุมสภาองค์การบริหารส่วนตำบลขามสะแกแสงสมัยสามัญสมัยที่ ๓ ประจำปีพ.ศ.255๘ ครั้งที่ ๒ เมื่อวันที่ ๒๘สิงหาคม 255๘ครั้งที่แล้ว ซึ่งคณะกรรมการตรวจรายงานการประชุมได้มีการตรวจสอบความถูกต้อง จึงได้เสนอต่อที่ประชุมสภาฯ ได้ตรวจสอบความถูกต้องอีกครั้งหนึ่งเพื่อรับรอง หากท่านใดที่จะขอแก้ไข เปลี่ยนแปลง หรือเพิ่มเติม ข้อความใด ให้เสนอได้ เพื่อจักให้ท่านเลขานุการสภาฯ ได้แก้ไขให้เกิดความถูกต้องต่อไป ขอให้ยกมือขึ้น........ หากไม่มีท่านใดเสนอต่อไปจะเป็นการขอมติที่ประชุม “สมาชิกท่านใดเห็นสมควรรับรองรายงานการประชุมครั้งที่แล้ว ขอให้ยกมือขึ้น”

**มติที่ประชุม** รับรอง 28 เสียง ไม่รับรอง - เสียง งดออกเสียง 1 เสียง

**ระเบียบวาระที่ ๓ กระทู้ถาม**

* **ไม่มี**

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

* **ไม่มี**

**ระเบียบวาระที่ ๕** **เรื่องเสนอใหม่**

**5.๑ เรื่อง การพิจารณาอนุมัติเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 255๘หมวดค่าครุภัณฑ์ ที่ดินและสิ่งก่อสร้าง**

ประธานสภาฯ ในระเบียบวาระนี้ นายก อบต.ขามสะแกแสง ได้เสนอขออนุมัติเปลี่ยนแปลงคำชี้แจงรายจ่ายประจำปีงบประมาณ พ.ศ. 2558หมวดค่าครุภัณฑ์ ที่ดินและสิ่งก่อสร้าง เพื่อให้สภาองค์การบริหารส่วนตำบลพิจารณา โครงการปรับปรุงถนนลงลูกรังภายในหมู่บ้าน บ้านสะแกราษฎร์ หมู่ที่ ๓

 ขอเชิญเลขานุการสภา ฯ ชี้แจงระเบียบที่เกี่ยวข้อง

**เลขานุการสภาฯ** ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และที่แก้ไขเพิ่มเติมถึง (ฉบับที่ 3) พ.ศ.2543 หมวด๔ การโอนและแก้ไขเปลี่ยนแปลงงบประมาณ ข้อ๒๙การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

**ประธานสภาฯ** ขอเชิญท่านนายก อบต. ชี้แจงการแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. ๒๕๕๘ในหมวดค่าครุภัณฑ์ ที่ดินและสิ่งก่อสร้าง

/นายก อบต....

**นายก อบต.**  มอบหมายหัวหน้าส่วนโยธาเป็นผู้ชี้แจง

**หัวหน้าส่วนโยธา**  ขอชี้แจงการแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ

 พ.ศ.2558 หมวดค่าครุภัณฑ์ ที่ดินและสิ่งก่อสร้าง ต่อที่ประชุมสภาองค์การบริหารส่วนตำบลขามสะแกแสง เพื่อพิจารณาอนุมัติ ดังนี้

ตามที่มติที่ประชุมสภาสมัยวิสามัญ สมัยที่1 ครั้งที่1 เมื่อวันที่ 12 พฤษภาคม 2558 สภาองค์การบริหารส่วนตำบลขามสะแกแสง ได้อนุมัติให้โอนงบประมาณ ตั้งจ่ายรายการใหม่ โครงการปรับปรุงถนนลงลูกรังภายในหมู่บ้าน บ้านสะแกราษฏร์ หมู่ที่ 3 ต.ขามสะแกแสง อ.ขามสะแกแสง จ.นครราชสีมา แบ่งเป็น 2 ช่วง ดังนี้

ช่วงที่ 1 เริ่มจากถนนลาดยางสายบ้านขาม – บ้านหนุก ทางแยกโรงฆ่าสัตว์ไปทางทิศเหนือ ถึงสามแยกถนนไปทุ่งตะคุ บ้านนายบุญมา สุวรรณาโค ขนาดกว้าง 3.00 เมตร ยาว 1,000.00 เมตร หนาเฉลี่ย 0.15 เมตร หรือปริมาตรลูกรัง 450.00 ลูกบาศก์เมตร (ใช้ลูกรังหินกรวดเม็ดใส) เกลี่ยตกแต่งพร้อมบดอัดแน่น (ตามแบบ อบต.ขามสะแกแสง)

ช่วงที่ 2 เริ่มจากถนนลูกรังสามแยกนานายเลิศ ศรีม่วงกลาง ไปทางทิศตะวันตก ถึงบ้านเลขที่ 79 บ้านนายทิม สุวรรณาโค ขนาดกว้าง 3.00 เมตร ยาว 500.00 เมตร หนาเฉลี่ย 0.15 เมตร หรือปริมาตรลูกรัง 225.00 ลูกบาศก์เมตร (ใช้ลูกรังหินกรวดเม็ดใส) เกลี่ยตกแต่งพร้อมบดอัดแน่น (ตามแบบ อบต.ขามสะแกแสง)

งานพัสดุ กองคลัง ได้ดำเนินการประกาศสอบราคา โดยทำการเปิดซองสอบราคาตามประกาศเลขที่ 16/2558 ลงวันที่ 9 กันยายน 2558 เปิดซองสอบราคา เมื่อวันที่ 25 กันยายน 2558 ซึ่งขณะนี้อยู่ระหว่างยกเลิกการประกาศสอบราคา

เนื่องจากตามข้อเท็จจริงเมื่อดำเนินการเปิดซองสอบราคาแล้ว ส่วนโยธาจึงได้ดำเนินการออกสำรวจตรวจสอบระยะ และเส้นทางก่อนผู้รับจ้างจะดำเนินการลงนามในสัญญา และลงมือทำงาน ผลปรากฏว่าพบข้อผิดพลาดในการสำรวจวัดระยะทาง เมื่อครั้งทำประมาณการในการเสนอให้โอนงบประมาณรายจ่าย ส่งผลให้ ช่วงที่ 1 ของโครงการมีจุดสิ้นสุดของโครงการเปลี่ยนแปลงไปจากเดิม คือเริ่มจากถนนลาดยางสายบ้านขาม – บ้านหนุก ทางแยกโรงฆ่าสัตว์ ไปทางทิศเหนือ วัดระยะทางได้ ๑,๐๐๐ เมตรถึงที่ดินนางปวริศาคนุดเซ้น ไม่ใช่บ้านนายบุญมา สุวรรณาโค

ดังนั้น เพื่อให้การดำเนินการจัดซื้อจัดจ้างเกิดความถูกต้องเป็นไปตามข้อเท็จจริง จึงขอเปลี่ยนแปลงคำชี้แจงงบประมาณรายจ่ายดังกล่าว จากเดิมช่วงที่ 1 เริ่มจากถนนลาดยางสายบ้านขาม – บ้านหนุก ทางแยกโรงฆ่าสัตว์ไปทางทิศเหนือ ถึงสามแยกถนนไปทุ่งตะคุ บ้านนายบุญมา สุวรรณาโค เปลี่ยนเป็น ช่วงที่ 1 เริ่มจากถนนลาดยางสายบ้านขาม – บ้านหนุก ทางแยกโรงฆ่าสัตว์ไปทางทิศเหนือ ถึงที่ดินนางปวริศาคนุดเซ้น ขนาดกว้าง 3.00 เมตร ยาว 1,000.00 เมตร หนาเฉลี่ย 0.15 เมตร หรือปริมาตรลูกรัง 450.00 ลูกบาศก์เมตร (ใช้ลูกรังหินกรวดเม็ดใส) เกลี่ยตกแต่งพร้อมบดอัดแน่น (ตามแบบ อบต.ขามสะแกแสง) รายละเอียดปรากฏตามเอกสารที่แนบมาด้วย

 /ประธานสภาฯ…

**ประธานสภาฯ** ตามที่ท่านนายก อบต. หรือผู้ได้รับมอบหมาย ได้ชี้แจงรายละเอียดการเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.255๘ หมวดค่าครุภัณฑ์ที่ดินและสิ่งก่อสร้าง ให้ที่ประชุมทราบแล้วนั้น มีสมาชิกท่านใดจะเสนอ หรืออภิปราย หรือแสดงความคิดเห็น ขอให้ยกมือขึ้น

**ประธานสภาฯ** มีสมาชิกสภา อบต. ท่านใดจะเสนอหรือแสดงความคิดเห็นหรืออภิปรายอีกหรือไม่ ถ้ามีขอให้ยกมือขึ้น

 หากไม่มีต่อไปจะเป็นการขอมติที่ประชุม “สมาชิกสภา อบต. ท่านใดอนุมัติให้เปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2558 หมวดค่าครุภัณฑ์ที่ดินและสิ่งก่อสร้างตามที่เสนอต่อที่ประชุม ขอให้ยกมือขึ้น”

**มติที่ประชุม** อนุมัติ 28 เสียง ไม่อนุมัติ - เสียง งดออกเสียง 1 เสียง

**ระเบียบวาระที่ ๖ เรื่องอื่นๆ (ถ้ามี)**

 ๖.1 ตามนโยบายกระทรวงมหาดไทยว่าด้วยการรับลงทะเบียนผู้มีสิทธิรับเบี้ยยังชีพผู้สูงอายุ และผู้พิการ ขององค์กรปกครองส่วนท้องถิ่น การับลงทะเบียนให้ดำเนินการทั้งในวันเวลาราชการและวันหยุดราชการ

**ประธานสภาฯ** เมื่อไม่มีสมาชิกสภา อบต. ท่านใดจะเสนอข้อคิดเห็นหรืออภิปรายแล้ว ขอขอบคุณทุกท่านที่เข้าร่วมประชุมในวันนี้และการประชุมเป็นไปด้วยความเรียบร้อย ขอปิดประชุม

ปิดประชุมเวลา 12.00 น.

 ผู้บันทึกรายงานการประชุม

 (ลงชื่อ) พรพนารัช พงศ์เกสรินทร์

 (นางสาวพรพนารัช พงศ์เกสรินทร์)

 เลขานุการสภา อบต. ขามสะแกแสง

 19 ตุลาคม 2558

 **คณะกรรมการตรวจรายงานการประชุม**

 1) (ลงชื่อ) ถนอมศักดิ์ สมานมิตร ประธานกรรมการ

 (นายถนอมศักดิ์ สมานมิตร)

 สมาชิกสภา อบต. หมู่ที่ 8

 2) (ลงชื่อ) หม่าว อ่ำกลาง กรรมการ

 (นายหม่าว อ่ำกลาง)

 สมาชิกสภา อบต. หมู่ที่ 9

 3) (ลงชื่อ) วิวัฒน์ มุ่งร่มกลาง กรรมการและเลขานุการ

(นายวิวัฒน์ มุ่งร่มกลาง)

 สมาชิกสภา อบต.หมู่ที่ 15